钦定古今图书集成/明伦汇编/氏族典/第384卷 > 李和
## 钦定古今图书集成/明伦汇编/氏族典/第384卷 > 李和

按《周书李和传》：“和本名庆和，其先陇西狄道人，后徙
居朔方。父僧养，为夏州酋长。和少敢勇，有识度。贺拔
岳镇关中，引和为帐内都督。以破诸贼功，稍迁征北
将军、金紫光禄大夫，赐爵思阳公。大统初，累迁侍中、
骠骑大将军、开府仪同三司、夏州刺史，赐姓字文氏，
赐名意，封永丰县公。保定二年，进德广郡公，出为洛”
州刺史。和前在夏州，颇留遗惠，及有此授，商洛父老，
想望德音。和至州，以仁恕训物，狱讼简静。天和三年，
进位大将军，拜延州刺史。建德元年，改授延绥银三
州诸军事。以罪免，寻复柱国。隋开皇元年，和以意是
太祖赐名，市朝已革庆和，则父之所命，义不可违，遂
以“和”为名。二年薨。赠本官，加司徒公，谥肃。子彻嗣。